प्रधानमन्त्री कप महिला क्रिकेट सुरु, उद्घाटन खेलमा प्रदेश १ विजयी
शनिबारदेखि धनगढीको फाप्ला क्रिकेट मैदानमा प्रधानमन्त्री कप महिला क्रिकेट प्रतियोगिाता सुरु भएको छ । शनिबार उद्घाटन खेलमा प्रदेश नं. १ ले कर्णाली प्रदेशलाई १६० रनको फराकिलो अन्तरले हराएको छ ।
धनगढी — शनिबारदेखि धनगढीको फाप्ला क्रिकेट मैदानमा प्रधानमन्त्री कप महिला क्रिकेट प्रतियोगिाता सुरु भएको छ । शनिबार उद्घाटन खेलमा प्रदेश नं. १ ले कर्णाली प्रदेशलाई १६० रनको फराकिलो अन्तरले हराएको छ ।टस जितेर पहिले ब्याटिङ रोजेको प्रदेश १ ले २० ओभरमा २ विकेट गुमाएर १६६ रन बनाएको थियो । जसमा कप्तान रुवी क्षेत्रीले ७६ रन तथा अप्सरीले ६१ रन बनाइन् । कर्णालीका तर्फबाट दिव्या धामीले २ विकेट लिइन् ।प्रदेश १ को १६७ रनको लक्ष्य पछ्याउँदै ब्याटिङका लागि उत्रेको कर्णाली टिमले ६ रनमै सबै विकेट गुमाएको हो । कर्णालीका लागि कप्तान आयुषा टण्डनले बनाएको ३ रन नै सर्वाधीक बन्यो । लक्ष्मी रिजाल र अंशु शाक्यले १/१ रन तथा बाँकी ७ खेलाडी शून्यमा आउट भए । प्रदेश १ का लागि अलिशा खडियाले ५ विकेट र संगिता राई तथा सवनम राईले क्रमश: २/२ विकेट लिए ।शनिबार नै हुने दोस्रो खेल लुम्बिनी र बागमतीबीच खेल हुँदैछ । प्रतियोगितामा ७ प्रदेश तथा एपिएफको विभागीय टिमसमेत सहभागी छ । प्रतियोगिता पुस ११ सम्म सञ्चालन हुनेछ ।